runetrust/blame-folketinget-dk huggingface dataset:
Sonja Albrink (CD), 1998-06-24:
Angående de ændrede successionsregler og de ting, der sker i forbindelse med pinsepakken, er det CD's opfattelse, at det havde været mere klædeligt og formålstjenligt for regeringen at have afventet beretningen fra det generationsskifteudvalg, CD fik nedsat i forbindelse med finanslovforhandlingerne sidste år.
Meta Fuglsang (SF), 2009-05-13:
Nu kunne man være en smule polemisk og sige, at når ministeren nu ikke svarer på, hvor det er, vi skal bevæge os hen, og hvor vi i hvert fald ikke skal bevæge os hen, kunne det være, at det var, fordi det sådan set ikke er helt afgjort endnu, at vi har til gode at få at vide, hvor det er, hun skulle bevæge sig hen.
Kristian Thulesen Dahl (DF), 2000-12-05:
Det fremgår af betænkningen, at Dansk Folkeparti vil redegøre for sin stilling til lovforslaget og de stillede ændringsforslag her ved anden behandling af forslaget, og jeg skal derfor kort gøre den bemærkning, at vi støtter de stillede ændringsforslag, da de alene er af teknisk karakter, men at vi så indstiller lovforslaget i øvrigt til forkastelse ved tredje og sidste behandling.
Hans Kristian Skibby (DF), 2006-09-14:
Med hensyn til beslutningsforslaget er Dansk Folkeparti stadig væk af den overbevisning, at det, vi gør, er det rigtige, og det er netop, at vi ikke bare viser gode hensigter, men at vi fra Danmark og fra Europa også er bidragydere til at sikre en styrke, som kan være med til at gøre forholdene bedre, og sikre en effektiv våbenkontrol, så Hizbollah ikke skal få flere forsyninger af våben ind fra Syrien og heller ikke fra Iran.
Carina Christensen (KF), 2009-04-14:
Det er uklart, hvad ordningen vil koste, men vi har regnet lidt på det i Kulturministeriet, og et skøn viser, at forslaget vil indebære, at der skal sendes en regning på op til 100 mio. kr. til samtlige landets boligejere og samtlige landmænd og samtlige virksomheder.
Arne Melchior (CD), 1999-01-20:
Jeg roste før hr. Albrechtsens evne til at læse indenad, men han kan altså ikke læse udenad, og han skal ikke digte noget ind i det, som undertegnede har sagt - jeg kan jo kun tale på egne vegne - og som han fortolker på den måde, for det er aldeles uberettiget.
Elisabeth Geday (RV), 2005-06-10:
Så jeg vil da stadig væk gerne have ministerens tilsagn om, når han nu sidder og planlægger finansloven for næste år – for lov mig, det er man gået i gang med, det ved jeg man er allerede tidligt i foråret – at han vil tilkendegive, at han altså ønsker at tildele Fødevarestyrelsen i størrelsesordenen 30-40 mio. kr. for blot at bevare status quo.
Pernille Skipper (EL), 2012-05-25:
Jeg fornemmer og forstår, at ministeren vil gennemføre nogle ændringer, som betyder, at det her beslutningsforslag tager udgangspunkt i nogle forkerte regler, fordi ministeren har ændret det, som ministeren jo altså er fuldt ud bemyndiget til at gøre, når der er tale om en bekendtgørelse.
Peter Skaarup (DF), 2002-02-20:
På baggrund af den tale og de spørgsmål, der er stillet af hr. Holger K. Nielsen, vil jeg godt spørge udenrigsministeren, om ikke det egentlig er rigtigt, hvis man kigger på den amerikanske indsats mod terror, at der i Danmark og også andre steder i Vesten var skepsis over for, om det virkelig var sådan fat, at meget af den terrorisme, vi har set komme til udtryk, havde basis i Afghanistan.
Henning Grove (KF), 1998-06-10:
Det er ikke åbenheden, der er afgørende for EU-debatten, det er jo, at vi får de rigtige sager, og at vi får flere involverede i EU-debatten, også her i Folketinget. Det er derfor, jeg synes, vi skal gøre meget for at få udvalgene mere involveret i EU-problematikken.
Karen Ellemann (V), 2011-02-10:
Vi har anset det for at være retssikkerhedsmæssigt betænkeligt, at kommunerne i hvert fald indtil nu har haft adgang til mere eller mindre vilkårligt at pålægge private borgere den økonomiske byrde, det alt andet lige er at skulle vedligeholde sit vandløb – altså en økonomisk byrde, som man jo af gode grunde heller ikke tidligere har kalkuleret med.
Rune Lund (EL), 2021-01-14:
I 2011 blev der, sådan som andre ordførere har været inde på, indført et drikkevandsbidrag, som skulle finansiere Miljøministeriets og kommunernes opgaver i forbindelse med beskyttelse af grundvandet, herunder kortlægning og udpegning af områder med drikkevandsinteresse, indvindingsoplande og områder, som er særlig følsomme over for forurening.
Mogens Lykketoft (S), 1998-06-23:
Vi gik ind i den, fordi vi blev overbevist om fra de råd, vi fik fra dem, der havde beskæftiget sig med det i lang tid, fra de strukturer, der var nedlagt i tackling af den slags sager mellem Danmark og Færøerne, at dette ikke bare var den bedste, men den eneste mulige beslutning i en situation, hvor det færøske banksystem var ved at kollapse.
Mogens Andreasen (DF), 1998-12-04:
Man gør det afhængigt af, at projekter nu også får EU-tilskud, at kommunen giver tilskud, og så kan man få hjælp til erhvervsudvikling. Noget andet er, at man på nuværende tidspunkt ingen anelse har om, hvordan de regionale EU-støtteordninger vil være udformet efter 1999.
Elisabeth Arnold (RV), 1999-10-13:
Jamen hr. Thulesen Dahl og jeg har netop sammen været til COSAC-møde i Helsinki, og dér fik vi forklaret, at England og Skotland ikke har fælles retlige regler, så det kan altså godt lade sig gøre at have visse forskelle, som er historisk betingede, endda selv om man er inden for samme statsdannelse.
Troels Lund Poulsen (V), 2019-10-22:
Jeg vil berøre et tema, som finansordføreren ikke var så meget inde på, men det drejer sig om hele den diskussion, der også har været med Alternativets beskæftigelsesordfører hr. Torsten Gejl, og den handler om kontanthjælpsloftet og integrationsydelsen.
Frank Aaen (EL), 1998-02-05:
Målsætningen for den lov, som vi i dag ophæver, nemlig at man ikke skal køre rundt til privat brug i store, tunge varebiler, ønsker vi at fastholde, og derfor vil vi selvfølgelig støtte det, der kommer som afløser for den lov, vi i dag ophæver. Jeg synes, det er korrekt at ophæve loven, når vi har hørt de reaktioner, der er kommet udefra.
Marlene Ambo-Rasmussen (V), 2026-01-29:
I samme ombæring er det vigtigt, at vi er ærlige om de begrænsninger, vi står over for i dag, f.eks. statsborgerretskonventionen, der i sin nuværende fortolkning sætter en grænse for vores mulighed for at udvise kriminelle udlændinge.
Lise von Seelen (S), 2010-05-28:
Jeg anerkender, at Barnets Reform lægger op til, at kommunerne skal have nogle flere redskaber ned i deres værktøjskasser for at gøre de her ting, men det kunne jo også være, at vi her i dette høje Ting havde brug for at få nogle flere værktøjer ved i vores værktøjskasse, og det kunne det her arbejde jo belyse.
Ole Sohn (SF), 2004-11-23:
Der er jo ingen muligheder for, at de vender tilbage som slagtere, og derfor går jeg ud fra, at der er frit redskabsvalg for regionen i området til at igangsætte jobtræningspladser, men også uddannelsesaktiviteter, så de kan få opkvalificering og blive omskolet til andre områder – frit valg fra dag et.
Pernille Sams (KF), 2001-01-23:
Hvis det er rigtigt, hvad de to ordførere for henholdsvis Socialdemokratiet og De Radikale sagde, at det undrede dem, at Det Konservative Folkeparti havde denne her holdning, så er det, fordi de overhovedet ikke har fulgt med i hele debatten om konkurrenceloven, som vi har haft i over et år.
Jesper Langballe (DF), 2003-04-11:
Det er faktisk et af de forslag, som Kristeligt Folkeparti fremsætter, som vil være realisabelt, mens et andet om at lave parallelregistreringer i kommune og kirke, alt efter hvordan ens religiøse holdning er, selvfølgelig er administrativt og økonomisk helt ude i hampen.
Simon Emil Ammitzbøll (LA), 2017-05-17:
Det, jeg bare mindeligt beder om, er, at selvfølgelig skal man lade sig inspirere af, hvad man ser rundtomkring, det gør vi alle, men når vi så skal regne på effekterne, må vi gensidigt bruge de gængse regnemetoder, både når vi er i regering, og når vi er i opposition.
Poul Nødgaard (DF), 2006-04-19:
Vi kan lige så godt tale frit og være ærlige over for hinanden og sige, at det er årsagen – det står direkte i forslaget – og det vil sige, at det mindretal, der har fremsat forslaget, ikke har kunnet komme igennem i Det Udenrigspolitiske Nævn med et krav om yderligere undersøgelser og belysning af sagen, og hvad ved jeg.
Pernille Vermund (NB), 2022-05-05:
Det, vi taler om, er, at det, hvis de begår kriminalitet, eller hvis de får deres familier med hertil og en søn eller en datter vokser op og bliver kriminel, så er langt sværere at udvise folk fra MENAPT-landene end fra de lande, som vi f.eks. har meget samhandel med.
Jens Joel (S), 2013-10-31:
Det er da de 40 kr. om året, som vi her diskuterer, og som gør, at den her ordning kan hvile i sig selv, og det gør, at vi kan videreføre en ordning, som er en stor succes, sådan set både for de bilejere, som kan få en kontant belønning, når de rydder op efter sig selv, om man så må sige, og for miljøet, som ikke oplever miljøbelastningen.
Karina Adsbøl (DF), 2018-05-04:
Og oven i de levevilkår, man har, skal man også opleve, at man ikke har de samme rettigheder, som kammeraterne på uddannelsen har; man skal opleve, at kammeraterne har flere muligheder for at leve et almindeligt ungdomsliv, have et fritidsjob, have mulighed for at spare op.
Hans Andersen (V), 2005-12-01:
Jeg synes, det er meget fornuftigt, når vi beslutter forhold vedrørende offentlig økonomi, at vi eksempelvis her inddrager den samlede families økonomiske forhold, i forbindelse med at en af familiens medlemmer er førtidspensionist, og at man lader den samlede indkomst gøre sig gældende.
Søren Pind (V), 2011-03-16:
Men sagen er jo bare den, at det at ændre statistikken på nuværende tidspunkt kun har én hensigt, og det er at kunne hævde, at regeringens integrationspolitik ikke har virket, når sandheden efter min bedste opfattelse er den modsatte, nemlig at vi tilhører superligaen i Europa, og at det er lykkedes for os, hvad ingen regering før har kunnet, nemlig at få skabt en arbejdsmarkedsintegration, som er second to none, og som er en kolossal succes, ikke mindst for de mennesker, som har fået et liv ude på arbejdsmarkedet i de her sammenhænge – 45.000 siden 2001.
Birthe Rønn Hornbech (V), 2008-11-21:
Det, vi ønsker med denne lov, er, at det skal være skærpet allerede fra den første dag, fordi det er helt utilfredsstillende, at personer, som vi mener er til fare for landet, bare kan gå frit omkring, og at der oven i købet befinder sig ofre her i Danmark, som føler sig truede.
Henrik Svane (RV), 1999-02-04:
spørgsmål er i den forbindelse, om det er muligt på længere sigt at fastholde den danske velfærdsmodel, hvis 2000 års kristen tænkning og åndsinspiration ikke forbliver dominerende. Den diskussion skal ikke afspores ved at fremme xenofobiske tendenser og diskrimination af medborgere; men det skal være legitimt at foretrække et frem for andet.
Tove Videbæk (KRF), 2003-02-21:
Lovforslaget her indeholder to elementer, nemlig et forslag, der går ud på, at arbejdsløshedskasserne fremover ikke skal modtage refusion i forbindelse med forkert udbetalte ydelser, og en præcisering af den nugældende lovgivning, så fejlbehandlinger og fejludbetalinger fremover i større udstrækning end nu vil blive undgået.
Arne Rolighed (S), 2001-01-10:
Først til fru Yvonne Herløv Andersen og spørgsmålet om, hvilket behandlingsbegreb vi arbejder med, når vi snakker om fagligt veldokumenteret: Jeg arbejder med et begreb, der hedder, at hvis en behandling gør nytte i forhold til helbredelse eller livsforlængelse eller bare det at tilføre kvalitet til livet, vil jeg betragte det som en behandling, der gør nytte, og som jeg vil finde dokumenteret.
Line Barfod (EL), 2003-12-04:
Vi er bange for, at det omgivende samfunds syn på en sådan kvinde kan blive ændret, at man måske en dag kunne komme i den situation, at hun vil blive betragtet som en kvinde, der aktivt slår et potentielt levedygtigt barn ihjel. En sådan udvikling ønsker vi ikke at være med til.
Frank Aaen (EL), 2008-10-09:
Det mest enkle forslag, vi har, og som der bør arbejdes for internationalt, er indførelse af en Tobinskat, hvor vi lægger en lillebitte afgift, der ikke rammer almindelige, fornuftige pengetransaktioner, men kun rammer de der spekulative megatransaktioner fra dag til dag, som straks vil holde op, hvis vi bare lægger 0,001 pct. skat på de transaktioner.
Frank Aaen (EL), 2013-11-14:
Jeg synes da, at Venstre, der har hovedansvaret for de fejl, der er sket, burde gå ind i forhandlinger med regeringen om, hvordan vi retter op på systemet, og hvordan man finansierer den skat, der med sikkerhed skal betales tilbage til dem, der har betalt for meget.
Aki-Matilda Høegh-Dam (SIU), 2022-05-20:
Nej, jeg er her for at dele kalaallits/inuits historie – en version, der ikke altid glæder det danske folk – som pludseligt får frataget rollen som en arktisk helt i et perspektiv med grønlandske briller, der gang på gang var blevet overhørt og tysset ned.
Aage Frandsen (SF), 2003-10-10:
De er da heldigvis meget usikre, meningerne kan skifte. Jeg skal minde om, at i forbindelse med ØMU-afstemningen var det sådan, så vidt jeg husker, da kampagnen gik i gang, at 55-56 pct. sagde ja, og det endte med et nej.
Elsebeth Gerner Nielsen (RV), 2003-03-26:
Jeg erkender selvfølgelig, at det er bedre end 14 år, men alligevel er 11 år f.eks. for børn vældig lang tid, og derfor vil jeg gerne vide, om ministeren ikke overvejer at give denne familie permanent opholdstilladelse, sådan at familien kan leve i meget større tryghed og gøre endnu mere for at blive integreret, for at få arbejde, for at uddanne sig, end man allerede gør?
Jørn Jespersen (SF), 2003-01-22:
Derfor skal mit spørgsmål til fru Pernille Blach Hansen også være, om ikke det beløb, der her tales om i forbrug, er bevilget bl.a. af den tidligere regering i samarbejde med SF og ved overflytninger af opsparing og i øvrigt ved omflytninger på kreativ vis fra andre områder, som så er skåret ned. Så det vil sige, at vi vel et eller andet sted, hvis jeg forstår fru Pernille Blach Hansens spørgsmål rigtigt, har at gøre med en regering, som pynter sig med lånte fjer, og som siger: Her gør vi meget, men vi gør det på grund af bevillinger, som andre har givet tidligere.
Anne Baastrup (SF), 2004-02-26:
Jeg frygter, at det vil kunne give bestemte befolkningsgrupper en oplevelse af, at det kun er dem og ikke hr. og fru Danmark, der bliver undersøgt, hvis eksempelvis politimesteren eller Københavns Politidirektør beslutter, at der skal være visitation af samtlige folk, der kommer på Rådhuspladsen, bortset fra dem, vi ved ikke har kniv; dér vil der være en udskillelse af nogle, som vil opleve, at der heri ligger en eller anden form for forskelsbehandling.
Ole Stavad (S), 2003-05-21:
Det, jeg faktisk spørger til, er: Findes der efter indenrigsministerens opfattelse instrumenter i den gældende lovgivning, der muliggør, at man kan forhindre en beslutning som den, vi oplevede for 1 uge siden i Farum, hvor et Venstreflertal, på trods af at man er fuldstændig nødstedt, alligevel vedtog at bevilge en ny sponsorkontrakt på 1,5 mio. kr. over 3 år?
Mette Bock (LA), 2017-11-08:
Når jeg kalder et burkaforbud for tåbeligt – ikke et maskeringsforbud, men et burkaforbud, hvis der var nogen, der måtte have et sådant – så er det af den ene grund, at jeg tror, der er nogle problemstillinger, som vi er helt enige om eksisterer, og som vi skal tage hånd om, men at jeg ikke tror på, at et burkaforbud er løsningen på det.
Claus Hjort Frederiksen (V), 2003-04-02:
med noget andet, for en af de grundsætninger, jeg har lært i den korte karriere, jeg har gjort som beskæftigelsesminister, er, at det er helt afgørende, at man har en tilknytning til arbejdsmarkedet, og at en lille tilknytning til arbejdsmarkedet er bedre end ingen tilknytning til arbejdsmarkedet. Derfor er det noget, jeg lader mig lede af i arbejdet, altså at finde metoder, så folk kan få en tilknytning, næsten uanset hvad, havde jeg nær sagt, fordi det er så vigtigt for at sikre, at folk får mulighed for at bevare deres tilknytning til arbejdsmarkedet og bevare et job.
Maria Durhuus (S), 2024-05-24:
Den opfattelse deler jeg, og jeg deler også den opfattelse, at vi skal ind og kigge lidt på, hvad der hører til i det forrige århundrede, og hvad der hører til i det her århundrede, bl.a. at man ikke kan læse samfundsfag, fordi man ikke kan søge på et internet, som både ordføreren og jeg er bevidste om kan lukkes af, begrænses til det, man skal bruge det til, og andre ting.
Frank Jensen (S), 2000-04-06:
Derfor er det også nyttigt og velkomment, at Folketinget i kraft af forespørgslen i dag får lejlighed til på ny at drøfte nogle grundlæggende spørgsmål om offentlighedsprincippet. De emner, der er rejst i forespørgslen, er, at de enkelte ressortministerier har beskåret offentlighedens adgang på flere delområder, at offentligheden unddrages aktindsigt i forbindelse med udlicitering og selskabsdannelser, og at EU står over for at gennemføre forslag om aktindsigt, der tilsyneladende på ingen måde lever op til kravene om offentlighedens indsigt i væsentlige samfundsforhold.
Bent Bøgsted (DF), 2004-11-17:
Tager man f.eks. åleopdræt, pighvaropdræt og ørredopdræt, der kræver en temperatur på 24 grader, så er produktionen faktisk fritaget for mineralolieafgiften, men for akvariefisk, der kræver en temperatur på 28-32 grader, for at man kan få dem til at yngle, skal der betales afgift.
Torben Hansen (S), 2008-05-23:
Jeg vil gerne følge op på, hvad fru Ida Auken sagde, og lege, at vi nu - og det kan vi jo hurtigt gøre - laver det om til ordlyden »Folketinget pålægger regeringen at sikre eftermontering af SCR-katalysatorer på tunge dieseldrevne køretøjer omfattet af miljøbeskyttelseslovens § 15 b, der kører i de kommunale fastlagte zoner osv.«
Rune Lund (EL), 2017-12-12:
Det er jo klart, at det skal vurderes ud fra de konkrete omstændigheder, om det er hævnporno, eller om det er noget andet, men alene det faktum, at billedet er taget i et offentligt rum, også et ikke frit tilgængeligt offentligt rum, som en øde strand er defineret som på den måde, lovgivningen er skrevet, er vel et problem?
Martin Henriksen (DF), 2011-11-09:
Derfor er spørgsmålet, om man vil lave sanktioner over for de her grupper, om man vil sikre, at det f.eks. bliver kriminaliseret at oprette parallelle retssystemer, at det i højere grad bliver kriminaliseret at nægte at anerkende skilsmisser, som er lovlige ifølge dansk ret.
Ole Sohn (SF), 2004-05-26:
Virkeligheden er jo, at regeringen ikke har afdraget på gælden, sådan som det har været forudsat, og man har ikke udvidet arbejdsstyrken, sådan som det er forudsat, og alligevel siger finansministeren: Alt går godt, for vi har skrevet ned på et stykke papir, at det nok skal gå.
Bendt Bendtsen (KF), 2002-12-10:
I forhold til det endelige lovforslag, der ligger her ved tredjebehandlingen i dag, og de spørgsmål, der er blevet rejst - der er blevet brugt nogle rimelig store tillægsord - vil jeg godt kvittere for de resultater, der er nået, også internationalt, og også for det samarbejdsklima, forhandlingerne har været ført i, så vi nu har de her aftaler.
Frank Aaen (EL), 2005-12-08:
Vi har i alt finansieringselementer for 100 mia. kr. ved at fjerne det asociale tilskud til private pensionsopsparinger, ved at beskatte olien i Nordsøen hårdere og ved at tage flere penge fra alle de multinationale selskaber, der har besluttet, at de ikke ønsker at betale skat i Danmark.
Erling Bonnesen (V), 2010-03-04:
Nej, vi ønsker noget handling, og vi ønsker at styrke mulighederne, lige præcis sådan at landbruget og samfundet kan gå hånd i hånd og også stadig væk være med til at sikre mere end 150.000 arbejdspladser her i Danmark, og så er der en lang, lang række ting, der skal spille sammen.
Kristian Thulesen Dahl (DF), 2016-10-06:
Når man netop henviser til præsident Obama, er det lidt tankevækkende, for USA er jo et land, der virkelig har skærpet sin grænsekontrol – jeg havde tror, at de fleste, der har fløjet til USA, har oplevet, at der faktisk er kontrol, når man kommer ind i landet – og ligesom at tage ham som bevis på, at man ikke kan have grænsekontrol ved Danmarks grænser, for så kan man ikke snakke med andre lande, er jo noget vås.
Finn Sørensen (EL), 2017-02-03:
Nu synes jeg, ordføreren skal forholde sig til den situation, vi har her i dag, og det bliver nemt at finde masser af eksempler på, at Enhedslisten har kritiseret og taget afstand fra det, og at vi har stemt imod økonomiaftaler, bl.a. med den begrundelse.
Kaj Stillinger (SF), 2001-03-16:
Det ville da være noget af en ny historie i hvert tilfælde. Nå, men jeg skulle fremlægge de her ting. Hovedargumentet i det her forslag er, at det mener de fleste bilister også, for de kører meget hurtigere end 110 km/t på motorvejen, og derfor skal det bruges, det her.
Torsten Schack Pedersen (V), 2012-11-15:
: »Ved indførelsen af BoligJobordningen var vurderingen, at ordningen ville øge efterspørgslen efter de omfattede ydelser svarende til 15-20.000 fuldtidsstillinger på helårsbasis. Hovedparten af de 15-20.000 fuldtidsstillinger skønnedes at ville komme fra beskæftigede i andre private erhverv ...«. Det kan godt være, at der bliver flyttet rundt, hvis det er det, skatteministeren er bekymret for, men hvis der skabes beskæftigelse til 15.000-20.000 personer på den her ordning, ja, så frigøres der jo så arbejdspladser til et tilsvarende antal personer et andet sted i dansk økonomi.
Peter Skaarup (DF), 1999-04-16:
I de samtaler, der har været om den vedtagelse, har det ligget Dansk Folkeparti meget på sinde, at flygtningesituationen bliver afhjulpet i nærområdet, og fordi man slog lidt koldt vand i blodet, er det heldigvis indtil nu også lykkedes at afhjælpe situationen i nærområdet.
Pia Larsen (V), 1998-12-03:
Og så vil jeg gerne gentage det, jeg sagde i en af mine tidligere ordførertaler i dag: at Venstres grundlæggende holdning er, at de fortrolige oplysninger, som Finanstilsynet er i besiddelse af, har vi det bedst med ligger hos regeringen og den ansvarlige minister og ikke hos nogle mere eller mindre tilfældigt udvalgte medlemmer af Folketinget.
Holger K. Nielsen (SF), 2006-11-15:
Det er jo et meget aktuelt spørgsmål, som er blevet drøftet i den seneste tid, hvor stadig flere i USA – og Storbritannien også i øvrigt – mener, at hvis man skal have en løsning på det morads, man er kommet ud i i Irak, må man involvere Iran og Syrien langt mere direkte.
Morten Østergaard (RV), 2009-04-02:
Og der vil jeg bare sige til hr. Søren Pind, at vi selvfølgelig kan kigge på det, hvis man har ændringsforslag, men jeg synes jo et eller andet sted, at det også må være rimeligt - når nu Venstre deler intentionerne - at man så gør sig en forestilling om, hvilken målsætning man vil have, ligesom jeg går ud fra, at man har en målsætning om, at der skal være meget lidt kriminalitet i samfundet.
Mikkel Bjørn (DF), 2023-05-04:
Vi står i en ny migrantkrise, vi står med muligheden for, at der allerede inden for få måneder kan stå titusindvis af migranter ved Danmarks grænse, og der skal vi altså være parate til at tage de løsninger i brug, der kan sikre, at vi ikke står i en ny flygtningekrise a la 2015.
Eigil Andersen (SF), 2013-05-30:
Tilsvarende var det med hensyn til fordoblingen af beskæftigelseskravet; betingelsen for at kunne få sygedagpenge blev hævet fra 13 ugers tilknytning til arbejdsmarkedet med mindst 120 timers arbejde til det dobbelte, altså 26 ugers tilknytning til arbejdsmarkedet med 240 timers arbejde.
Tom Behnke (KF), 2001-04-25:
Således er der f.eks. en borger, der har fået sin afgørelse helt tilbage i 1989, og som igennem 12 år har kæmpet og sloges med kommunen, været igennem adskillige specialistundersøgelser, arbejdsprøvninger, revalideringsforsøg osv. osv.
Sofie Carsten Nielsen (RV), 2016-02-26:
I Radikale Venstre er vi, som de fleste andre partier her, tror jeg, meget optaget af, at alle borgere i Danmark har og kan få indsigt i de politiske beslutninger, som vi træffer her i Folketinget, og hvilke faglige argumenter vi baserer vores politiske beslutninger på.